stanford-oval/wikipedia huggingface dataset:
Irlantilainen tanssi
Musiikki

Irlantilainen tanssimusiikki on vauhdikasta ja keskeisiä soittimia ovat viulu, huilu, tinapilli ja bodhrán-rumpu. Musiikkityylin mukaan tanssit jakautuvat eri ryhmiin: reel, slip jig, hornpipe ja jig. Reel ja hornpipe ovat 2/4- tai 4/4-tahtista, slip jig 9/8-tahtista ja jig 6/8-tahtista.
Kilpailuissa musiikki on yleensä elävää musiikkia, joka vaatii soittajalta taitoa soittaa tasaisella tahdilla useita tunteja. Tempo saattaa vaihdella tanssijoiden tason ja tanssilajin mukaan. Soittajan tulee myös tuntea tietyt perinteiset kappaleet, jotka liittyvät tiettyihin perinteisiin tansseihin (set dance).
Tanssikengät

Irlantilaisessa tanssissa voidaan käyttää pehmeitä tossuja (pumps, gillies) tai kovia kenkiä (jig shoes, hard shoes).
Pehmeät tossut ovat usein nahkaiset ja balettitossun tavoin jalanmyötäiset. Pehmeitä tossuja käyttävät naiset sekä pojat tanssiessa pehmeitä tansseja (single jig, slip jig, light jig, light reel). Miehille on omat pehmeät kenkänsä (reel shoe), jotka ovat jazztossujen kaltaiset. Miesten pehmeissä kengissä on lasikuitukanta, jolla voidaan tehdä erilaisia rytmejä.
Irlantilaiset kovakengät sekoitetaan usein steppikenkiin, mutta ne eivät ole samanlaiset. Tavallisissa steppikengissä on raudat kannan ja päkiän alla, mutta irlantilaisessa kovakengässä varpaiden alla on lasikuituinen tai puinen kovikepala, jolla tehdään perkussiivisia rytmejä. Kovakengät ovat myös nahkaiset ja niitä käytetään tanssiessa hornpipeä, treble jigiä ja treble reeliä. Kovakengät ovat samanlaiset miehillä ja naisilla.
Perinteisempien tyylien tanssijat voivat käyttää joko kovia kenkiä tai steppikenkiä, mutta ei ole tavatonta nähdä esimerkiksi sean nósia tanssittavan missä tahansa jalkineissa.
Aiheesta muualla

Wikimedia Commonsissa on kuvia tai muita tiedostoja aiheesta .
Riverdance-verkkosivut
Michael Flatleyn verkkosivut
Jean Butlerin verkkosivut
John W. Campbell -palkinto

John W. Campbell -palkinto voi tarkoittaa kahta merkittävää eri tahon jakamaa science fiction -palkintoa:
John W. Campbell -palkinto, joka jaetaan Hugojen yhteydessä parhaalle uudelle kirjailijalle.
John W. Campbellin muistopalkinto, joka jaetaan parhaalle tieteisromaanille.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John W. Campbell -palkinto”, voi hakea sivunnimihaulla, laajalla sivunnimihaulla tai tekstihaulla.
Shatter Me

| Shatter Me Lindsey Stirling |
| --- | --- | --- |

Studioalbumin tiedot
 Äänitetty : 2013–2014
 Julkaistu: 29. huhtikuuta 2014 (ITunes) 2. toukokuuta 2014 (Saksa) Toukokuu 2014 (CD)
 Tyylilaji: dubstep, klassinen crossover, klassinen, electro house, trance
 Kesto: 47.07
 Levy-yhtiö: Lindseystomp Records
Lindsey Stirlingin muut julkaisut
| Lindsey Stirling 2012 | Shatter Me 2014 | Brave Enough 2016 |
Singlet albumilta Shatter Me
 ”Beyond the Veil” Julkaistu: 24. maaliskuuta 2014  ”Shatter Me” Julkaistu: 21. huhtikuuta 2014  ”Master of Tides” Julkaistu: 14. elokuuta 2014
Shatter Me on yhdysvaltalaisviulisti Lindsey Stirlingin toinen studioalbumi. Se julkaistiin digitaalisesti ladattavana ITunesissa 29. huhtikuuta 2014 sekä CD-levynä saman vuoden toukokuussa. Albumilta julkaistiin singlenä kappaleet "Beyond the Veil", "Shatter Me", "Master of Tides" ja "Take Flight".
Kappaleet

Beyond the Veil – 4.14
Mirror Haus – 3.55
V-Pop – 3.45
Shatter Me (feat. Lzzy Hale) – 4.40
Heist – 3.26
Roundtable Rival – 3.23
Night Vision – 3.40
Take Flight – 4.24
Ascendance – 4.26
We Are Giants (feat. Dia Frampton) – 3.43
Swag – 3.10
Master of Tides – 4.21
Arvostelut

Allmusic:
Shing-Tung Yau

| Shing-Tung Yau> 丘成桐 |
| --- | --- |

Henkilötiedot
Koko nimi:  丘成桐
Syntynyt: 4. huhtikuuta 1949 (ikä 75) Shantou, Kiina
Koulutus ja ura
Väitöstyön ohjaaja:  Shiing-Shen Chern ja H. Blaine Lawson
Tutkimusalue:  Differentiaaligeometria ja matematiikka
Palkinnot:  Fieldsin mitali Wolfin palkinto
Shing-Tung Yau (kiin.: 丘成桐; Jyutping: Jau1 Sing4-tung4, s. 4. huhtikuuta 1949 Shantou, Kiina) on kiinalainen matemaatikko. Hän on tutkinut muun muassa differentiaaligeometriaa ja topologiaa. Yau on tällä hetkellä Harvardin yliopiston professorina.
Yau on opiskellut matematiikkaa Hongkongin yliopistossa ja Kalifornian yliopistossa. Tämän jälkeen hän toimi apulaisprofessorina New Yorkin yliopistossa kahden vuoden ajan, kunnes 1974 hän sai nimityksen Stanfordin yliopiston professoriksi.
Vuonna 1976 Yau todisti Calabin konjektuurin, joka on nyt perustana fyysikkojen säieteorialle. Hän on saanut lukuisia palkintoja matemaattisista töistään, muun muassa 1982 Fieldsin mitalin osittaisdifferentiaaliyhtälöstä.
Yau on saanut Wolfin palkinnon matematiikassa vuonna 2010.
John W. Wells

John West Wells (1907–1994) oli yhdysvaltalainen paleontologi. Hän oli Cornellin yliopiston professori ja asiantuntija elävien ja fossiilisten korallien alalla. Wellsin ura oli harvinaisen pitkä: hän julkaisi ensimmäisen artikkelinsa vuonna 1930 ja viimeisen vuonna 1988. Yhteensä artikkeleja kertyi 175 kappaletta. Pääosa niistä käsitteli kivikoralleja mesotsooiselta kaudelta nykyaikaan, mutta hän kirjoitti myös New Yorkin devonikauden Rugosa-koralleista sekä fossiilisten korallien kasvusta näkyvistä todisteista siitä, että maan pyöriminen on hidastunut.
James Carrol Beckwith

James Carroll Beckwith
James Carrol Beckwith (23. syyskuuta 1852 Hannibal, Missouri - 24. lokakuuta 1917 New York) oli yhdysvaltalainen taidemaalari. Beckwith maalasi maisemia, muotokuvia ja seinämaalaauksia. Hänen tyylinsä vaihteli akateemisesta impressionistiseen ja hän oli arvostettu taideopettaja.
Valikoituja teoksia

Mark Twainin muotokuva, maalattu vuonna 1890.
Sylvan Toilette, maalattu ehkä vuonna 1898.
Evelyn Nesbitin muotokuva, maalattu ehkä vuonna 1901.
Neptunuksen lähde Versaillesissa.
L’empereur.
Paavien palatsi ja Pont d'Avignon.
Cathédrale Notre-Dame du Puy (Le Puy-en-Velay).
Aiheesta muualla

https://www.meisterdrucke.uk/artist/James-Carroll-Beckwith.html
https://www.lelandlittle.com/items/365269/james-carroll-beckwith-american-1852-1917-oil-sketch-of-miss-nellie-owen-pevear/
https://eclecticlight.co/2016/08/29/into-the-light-carroll-beckwith-the-under-age-model-and-the-jealous-husband/
Signal (täsmennyssivu)

Signal tarkoittaa seuraavia asioita:
Signal, pikaviestintäpalvelu
Signal, laskettelurinne Alpe d’Huezissa Ranskassa
Signal, eteläkorealainen televisiosarja
Signal, Twice-yhtyeen EP.
Jordan Larson

| Mitalit | Mitalit | Mitalit |  |
| --- | --- | --- | --- |
|  Jordan Larson |  Jordan Larson |  Jordan Larson |  |
Maa:  Yhdysvallat
naisten lentopallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | lentopallo |  |
|  Hopeaa | Lontoo 2012 | lentopallo |  |
|  Hopeaa | Pariisi 2024 | lentopallo |  |
|  Pronssia | Rio 2016 | lentopallo |  |
| MM-kilpailut  | MM-kilpailut  | MM-kilpailut  |  |
|  Kultaa | Italia 2014 | lentopallo |  |
Jordan Larson (s. 16. lokakuuta 1986) on yhdysvaltalainen lentopalloilija, pelipaikaltaan hakkuri. Hän on voittanut urallaan neljä olympiamitalia ja maailmanmestaruuden. Larson on saanut olympialaisista kultaa Tokiosta 2020, hopeaa Lontoosta 2012 ja Pariisista 2024 ja pronssia Riosta 2016 sekä voittanut maailmanmestaruuden vuonna 2014.
Showturk

Showturk on turkkilainen television viihdekanava. Kanava näkyy Suomessa DNA Welhon kaapelitelevision
kautta ja on Suomessa maksullinen kanava.
Italian Grand Prix 2015

|  Italian Grand Prix 2015  |
| --- | --- |
 12. osakilpailu 19 osakilpailusta kaudella 2015. 

Päivämäärä:  6. syyskuuta 2015
Sijainti:  Monza, Italia
Ratatyyppi:  Moottorirata
Radan pituus:  5,793 km
Kilpailun pituus:  53 kierrosta, 306,720 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.23,397
Palkintokoroke
Voittaja:   Lewis Hamilton   (Mercedes)
Toinen:   Sebastian Vettel   (Ferrari)
Kolmas:   Felipe Massa   (Williams)
Nopein kierros
Kuljettaja:   Lewis Hamilton   (Mercedes)
Kierrosaika:  1.26,672 (kierroksella 48)
Italian Grand Prix 2015 oli Formula 1 -sarjan 12. osakilpailu kaudella 2015. Kilpailu ajettiin 6. syyskuuta Monzan moottoriradalla.
Aika-ajot

Lewis Hamilton ajoi kauden yhdennentoista paalupaikkansa. Ferrarin Kimi Räikkönen ajoi toiseksi, lyöden tallikaverinsa Sebastian Vettelin vajaalla sekunnin kymmenyksellä. Mercedeksen Nico Rosberg ajoi neljänneksi. Williamsit Felipe Massa ja Valtteri Bottas täydensivät kolmannen rivin.
Rangaistuksia jaettiin kaiken kaikkiaan 168 lähtöruutua: Kymmenenneksi aika-ajoissa yltänyt Marcus Ericsson sai kolmen lähtöruudun rangaistuksen esteltyään Q1:ssä Force Indian Nico Hülkenbergiä. Carlos Sainz ja Daniil Kvjat saivat 35 lähtöruutua rangaistusta. Daniel Ricciardo 50 lähtöruutua, Jenson Button viisi lähtöruutua, Fernando Alonso kymmenen lähtöruutua ja Max Verstappen 30 lähtöruutua. Aika-ajon ensimmäisessä osiossa Verstappen lähti radalle, kun kellossa aikaa oli jäljellä enää puoli minuuttia. Verstappenin auton katteet irtosivat ja lensivät radan varteen.
Kilpailu

Starttihetkellä Kimi Räikkösen auto jäi lähtöruutuun. Suomalainen pääsi lopulta matkaan pudoten viimeiseksi. Nico Rosberg tippui Williamsien ja Sergio Pérezin taakse kuudenneksi. Ensimmäisessä mutkassa Nico Hülkenberg osui yhteen Felipe Nasrin kanssa, ja törmäsi myös Pastor Maldonadoon. Maldonado keskeytti kilpailun ensimmäisellä kierroksella. Myös toisen Lotus -kuljettajan, Romain Grosjeanin matka jäi kesken ennen aikojaan. Grosjean keskeytti toisella kierroksella kolarivauriohin. Nico Rosberg onnistui ohittamaan toisen kierroksen alussa Pérezin.
Varikkopysähdysten aikana Rosberg onnistui ohittamaan myös molemmat Williams -kuljettajat. Kimi Räikkösen saavuttua varikolle, kierroksella ohitettu Manorin Roberto Merhi oli lähellä törmätä Räikkösen auton takaosaan. Osumalta kuitenkin vältyttiin ja kilpailu eteni molemmilta normaalisti. McLarenin espanjalaiskuljettajan, Fernando Alonson matkanteko päättyi kesken moottoriyksikön hajottua. Kolmospaikalla ajaneen Nico Rosbergin kilpailu keskeytyi kierroksella 51 moottoririkkoon. Kilpailun ylivoimaiseen voittoon ajoi Mercedeksen Lewis Hamilton, joka saavutti uransa toisen grand slamin. Toiseksi kurvasi Sebastian Vettel ja kolmanneksi Felipe Massa. Valtteri Bottas jäi tallikaverinsa taakse vain 0,3 sekuntia, haastaen Massaa viimeisten kierrosten aikana tuoreemmilla renkaillaan. Kimi Räikkönen oli lopulta viides.
Kilpailun jälkeen Hamilton joutui FIA:n tutkinnan alaiseksi liian alhaisten rengaspaineiden takia. Hamilton sai kuitenkin pitää voittonsa.
Kilpailu > Tulokset

| Sija | Kuljettaja | Talli | Aika/Keskeytys | Lähtöruutu | Pisteet |  |  |
| --- | --- | --- | --- | --- | --- | --- | --- |
| 1 |  Lewis Hamilton | Mercedes | 1:18.00,688 | 1 | 25 |  |  |
| 2 |  Sebastian Vettel | Ferrari | +25,042 | 3 | 18 |  |  |
| 3 |  Felipe Massa | Williams-Mercedes | +47,635 | 5 | 15 |  |  |
| 4 |  Valtteri Bottas | Williams-Mercedes | +47,996 | 6 | 12 |  |  |
| 5 |  Kimi Räikkönen | Ferrari | +1.08,860 | 2 | 10 |  |  |
| 6 |  Sergio Pérez | Force India-Mercedes | +1.12,783 | 7 | 8 |  |  |
| 7 |  Nico Hülkenberg | Force India-Mercedes | +1 kierros | 9 | 6 |  |  |
| 8 |  Daniel Ricciardo | Red Bull Racing-Renault | +1 kierros | 19 | 4 |  |  |
| 9 |  Marcus Ericsson | Sauber-Ferrari | +1 kierros | 12 | 2 |  |  |
| 10 |  Daniil Kvjat | Red Bull Racing-Renault | +1 kierros | 18 | 1 |  |  |
| 11 |  Carlos Sainz | Toro Rosso-Renault | +1 kierros | 17 |  |  |  |
| 12 |  Max Verstappen | Toro Rosso-Renault | +1 kierros | 20 |  |  |  |
| 13 |  Felipe Nasr | Sauber-Ferrari | +1 kierros | 11 |  |  |  |
| 14 |  Jenson Button | McLaren-Honda | +1 kierros | 15 |  |  |  |
| 15 |  Will Stevens | Manor-Ferrari | +2 kierrosta | 13 |  |  |  |
| 16 |  Roberto Merhi | Manor-Ferrari | +2 kierrosta | 14 |  |  |  |
| 17† |  Nico Rosberg | Mercedes | Moottori | 4 |  |  |  |
| 18† |  Fernando Alonso | McLaren-Honda | Sähköt | 16 |  |  |  |
| Kesk. |  Romain Grosjean | Lotus-Mercedes | Kolarivaurio | 8 |  |  |  |
| Kesk. |  Pastor Maldonado | Lotus-Mercedes | Kolarivaurio | 10 |  |  |  |
Lähde:

Huomiot: † Nico Rosberg ja Fernando Alonso saivat sijoituksen, koska he ajoivat 90 % kilpailusta.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Lewis Hamilton lähti kilpailuun 20:nnen peräkkäisen kerran eturivistä.
Felipe Massan uran viimeinen palkintokorokesija.
Aiheesta muualla

Kuvia tai muita tiedostoja aiheesta Italian Grand Prix 2015 Wikimedia Commonsissa
Osakilpailut Formula 1 -kaudella 2015
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Itävalta |  Britannia |  Unkari |
|  Belgia |  Italia |  Singapore |  Japani |  Venäjä |  Yhdysvallat |  Meksiko |  Brasilia |  Abu Dhabi |  |
Formula 1 -luokan Italian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Autodromo Nazionale Monza (1950–1979, 1981–) Autodromo Enzo e Dino Ferrari (1980)
Palkintokorokkeelle nousivat Hamilton, Vettel ja Massa.
Siirtin maakunta

| Siirtin maakunta |
| --- | --- |

Valtio:  Turkki
Pinta-ala:  
 – Kokonaispinta-ala:  5 406 km²
Infobox OKVirheellinen NIMI-arvo: 
Siirtin maakunta (kurdiksi Parêzgeha Sêrtê‎, turk. Siirt ili ) on Turkin maakunta, joka sijaitsee maan kaakkoisosassa. Maakunnan pinta-ala on 5 406 neliökilometriä. Vuoden 2015 lopussa arvioitu väkiluku oli 320 351.
Maakunnan pääkaupunki on Siirt. Maakunnan pohjoispuolella sijaitsee Bitlisin maakunta, lännessä Batmanin maakunta, lounaassa Mardinin maakunta, etelässä Şırnakin maakunta ja idässä Vanin maakunta.
Piirikunnat

Siirtin maakunta jakaantuu seitsemään piirikuntaan (hallintokeskus lihavoitu):
Aydınlar
Baykan
Eruh
Kurtalan
Pervari
Siirt
Şirvan
Käännös suomeksi
John W. Brunius

| John W>  Brunius |
| --- | --- |
 John Brunius esiintymässä tyttärensä Anne-Marien kanssa Oscarsteaternissa vuonna 1931.
Henkilötiedot
Koko nimi:  John Wilhelm Brunius
Syntynyt: 26. joulukuuta 1884 Tukholma, Ruotsi
Kuollut: 17. joulukuuta 1937 (52 vuotta) Tukholma, Ruotsi
Ammatti:  näyttelijä, käsikirjoittaja, elokuvaohjaaja
Puoliso:  Pauline Brunius
Lapset:  Anne-Marie Brunius
Aiheesta muualla
IMDb
Elonet
John Wilhelm Brunius (26. joulukuuta 1884 Tukholma – 17. joulukuuta 1937 Tukholma) oli ruotsalainen näyttelijä, käsikirjoittaja ja elokuvaohjaaja. Lisäksi hän johti tukholmalaista Oscarsteaternia vuosina 1926–1932 yhdessä Gösta Ekmanin ja vaimonsa Pauline Bruniuksen kanssa.
Aiheesta muualla

Kuvia tai muita tiedostoja aiheesta John W. Brunius Wikimedia Commonsissa
John Wagner

John Wagner vuonna 2012.
John Wagner (s. 1949) on brittiläinen sarjakuvakäsikirjoittaja, joka tunnetaan työstään 2000 AD-lehdessä sekä Judge Dreddin luojana. Lisäksi hän on käsikirjoittanut muun muassa Batman, Aliens ja Star Wars -sarjakuvia.
David Cronenberg ohjasi vuonna 2005 A History of Violence   -elokuvan Wagnerin sarjakuvakirjan pohjalta.
Aiheesta muualla

2000 AD profiili (Arkistoitu – Internet Archive)
Johann Weber

Johann Weber (2009)
Johann Weber (26. huhtikuuta 1927 Graz – 23. toukokuuta 2020) oli itävaltalainen roomalaiskatolinen piispa. Hänet vihittiin papiksi 2. heinäkuuta 1950 ja nimitettiin Graz-Seckaun hiippakunnan piispaksi 10. kesäkuuta 1969. Piispaksi vihkiminen seurasi 28. syyskuuta. Pääkonsekraattorina toimi Andreas Rohracher, jota avustivat Josef Schoiswohl ja Josef Köstner.
Weber jäi eläkkeelle 14. maaliskuuta 2001.
Shine a Light

Shine a Light voi tarkoittaa:
Shine a Light , Martin Scorsesen ohjaama Rolling Stonesin konserttivideo vuodelta 2008
Shine a Light (The Rolling Stonesin albumi), elokuvan soundtrack
Shine a Light (Bryan Adamsin albumi), 2019
Shine a Light (Calibren albumi), 2009
Shine a Light (Constantinesin albumi), 2003
Shine a Light (G-Dragonin albumi), 2010
Kappaleet

”Shine a Light”, Beady Eyen kappale vuodelta 2013
”Shine a Light”, The Rolling Stonesin kappale vuodelta 1972
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shine a Light”, voi hakea sivunnimihaulla, laajalla sivunnimihaulla tai tekstihaulla.
Sinimarakatti

| Sinimarakatti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Häntäapinat Cercopithecidae
Suku::  Cercopithecus
Laji::  mitis
Kaksiosainen nimi
 Cercopithecus mitis  Wolf, 1822 

Katso myös
   Sinimarakatti Wikispeciesissä   Sinimarakatti Commonsissa 
Infobox OKNimi-testi OKIUCN-testi OK: 
Sinimarakatti (Cercopithecus mitis) on häntäapinoiden heimoon kuuluva Afrikassa tavattava apinalaji.
Ulkonäkö ja koko

Sinimarakatin yleisväri on harmaa; sinistä voi hyvällä tahdolla nähdä sen lähes karvattomassa naamassa. Kaulassa on valkoinen kaulus, käsivarret ovat muuta kehoa tummemmat. Tyypillinen pituus (ilman häntää) on 50–65 cm. Koiras voi painaa kuusi kiloa, naaras jää alle viisikiloiseksi.
Levinneisyys

Sinimarakatteja elää Afrikan itä-, keski- ja eteläosissa.
Elintavat

Sinimarakatit elävät puissa 10–40 jäsenen perheryhminä, joihin kuuluu yksi aikuinen koiras ja useita naaraita sekä näiden keskenkasvuiset jälkeläiset. Ne ovat aktiivisia lähinnä päiväsaikaan. Tärkeintä ravintoa ovat hedelmät ja lehdet, mutta myös hidasliikkeiset selkärangattomat kuten etanat, toukat ja madot maistuvat marakateille.
Alalajit

Cercopithecus mitis subsp. albogularis (Sykes, 1831)
Cercopithecus mitis subsp. albotorquatus de Pousargues, 1896
Cercopithecus mitis subsp. boutourlinii Giglioli, 1887
hopeamarakatti (Cercopithecus mitis subsp. doggetti Pocock, 1907)
Cercopithecus mitis subsp. erythrarchus Peters, 1852
Cercopithecus mitis subsp. francescae Thomas, 1902
Cercopithecus mitis subsp. heymansi Colyn & Verheyen, 1987
kultamarakatti (Cercopithecus mitis subsp. kandti Matschie, 1905)
Cercopithecus mitis subsp. kolbi Neumann, 1902
Cercopithecus mitis subsp. labiatus I.Geoffroy Saint-Hilaire, 1842
Cercopithecus mitis subsp. mitis
Cercopithecus mitis subsp. moloneyi Sclater, 1893
Cercopithecus mitis subsp. monoides I.Geoffroy Saint-Hilaire, 1841
Cercopithecus mitis subsp. nyasae
Cercopithecus mitis subsp. opisthostictus Sclater, 1894
Cercopithecus mitis subsp. stuhlmanni Matschie, 1893
Cercopithecus mitis subsp. zammaranoi de Beaux, 1924
Shree Shiv Chhatrapati Sports Complex

| Shree Shiv Chhatrapati Sports Complex |
| --- | --- |

Rakennuksen tiedot
Sijainti:  Pune, Intia
Rakennustyöt aloitettu:  1992
Avattu:  1995
Remontoitu:  2007-2008
Omistaja:  Intian parlamentti
Hoitaja:  Intian olympiakomitea
Kenttä:  100 x 68 metriä
Käyttäjät
 Mumbai FC, Air India FC, Pune FC, Pune Marathas 
Katsojakapasiteetti
 22 000 
Lisää rakennusartikkeleitaArkkitehtuurin teemasivulla
Shree Shiv Chhatrapati Sports Complex, toiselta nimeltään  Balewadi Sports Complex, on intialainen jalkapallostadion, joka rakennettiin vuonna 1994 Intian mestaruuskilpailuja varten. Nykyisin stadionia käytetään lähinnä jalkapalloon, mutta sitä käytetty myös amerikkalaiseen jalkapalloon ja lentopalloon. Intian pääsrajassa, I-Leaguessa, pelaavista seuroista kotiottelunsa Balewadi Sports Complexissa kotiottelunsa pelaavat Pune FC sekä Mumbai FC. Näiden seurojen lisäksi myös alemmilla sarjatasoilla pelaavat Air India FC ja Pune Marathas pelaavat kotiottelunsa tällä stadionilla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shree Shiv Chhatrapati Sports Complex
Jean-Marc Ayrault

| Jean-Marc Ayrault |
| --- | --- |
 Jean-Marc Ayrault maaliskuussa 2012
Ranskan 169. pääministeri
 15. toukokuuta 2012 – 31. maaliskuuta 2014  
Presidentti:  François Hollande
Edeltäjä:  François Fillon
Seuraaja:  Manuel Valls
Ranskan ulkoministeri
 11. helmikuuta 2016 – 10. toukokuuta 2017  
Edeltäjä:  Laurent Fabius
Seuraaja:  Jean-Yves Le Drian
Henkilötiedot
Syntynyt: 25. tammikuuta 1950 Maulévrier, Maine-et-Loire, Ranska
Puoliso:  Brigitte Terrien
Tiedot
Puolue:  Sosialistinen puolue
Koulutus:  opettaja
Aiheesta muualla
jmayrault.fr
Jean-Marc Ayrault [ero] (s. 25. tammikuuta 1950 Maulévrier, Maine-et-Loire, Ranska) on ranskalainen vasemmistopoliitikko. Hän toimi Ranskan pääministerinä toukokuusta 2012 maaliskuuhun 2014. Ayrault erosi tehtävästä sosialistien paikallisvaaleissa kärsimän tappion vuoksi. Ayrault nimitettiin ulkoministeriksi helmikuussa 2016. Hän toimi tehtävässä toukokuuhun 2017 saakka.
Ayrault on Ranskan sosialistisen puolueen jäsen. Hän on ollut Nantesin kaupunginjohtajana ja toimi Ranskan kansalliskokouksen sosialistisen ryhmän puheenjohtajana 2007–2012.
Ayrault valmistui saksan kielen opettajaksi Nantesin yliopistosta vuonna 1972, ja hän työskenteli opettajana Saint-Herblainissa, ennen kuin hänet valittiin kansalliskokoukseen vuonna 1986.
Shin Megami Tensei: Persona 3

| Shin Megami Tensei: Persona 3 |
| --- | --- |

Kehittäjä:  Atlus
Julkaisija:  JP NA Atlus EU Koei (PS2), Ghostlight (PSP)
Ohjaaja:  Katsura Hashino
Tuottaja:  Kozo Itagaki (vastaava tuottaja), Katsura Hashino
Taiteilija:  Shigenori Soejima
Säveltäjä:  Shōji Meguro
Pelisarja:  Megami Tensei Shin Megami Tensei: Persona (alasarja)
Julkaistu:   13. heinäkuuta 2006 Persona 3 JP 13. heinäkuuta 2006 NA 14. elokuuta 2007 EU 29. helmikuuta 2008 AUS 6. maaliskuuta 2008 Persona 3 FES JP 19. huhtikuuta 2007 NA 22. huhtikuuta 2008 EU 17. lokakuuta 2008 AUS 18. marraskuuta 2008 Persona 3 Portable JP 1. marraskuuta 2009 NA 6. heinäkuuta 2010 EU 29. huhtikuuta 2011 
Lajityyppi:  roolipeli sosiaalinen simulaatiopeli
Pelimuoto:  yksinpeli
Ikäluokitus:  PEGI: 12 (alkuperäinen ja Portable), 16 (FES)
Alusta:  PlayStation 2, PlayStation Portable
Jakelumuoto:  DVD-ROM (PS2)  UMD (PSP)
Lisää peliartikkeleitaVideopelien teemasivulla
Infobox OK     : 
Shin Megami Tensei: Persona 3, alun perin Japanissa vain Persona 3 (jap. ペルソナ3, Perusona Surī), on Atluksen julkaisema neljäs osa Shin Megami Tensei: Persona -roolipelisarjasta.
Alkuperäinen versio julkaistiin PlayStation 2:lle 13. heinäkuuta 2006. Pelistä on tehty myös kaksi uudelleenjulkaisua: Shin Megami Tensei: Persona 3 FES PlayStation 2:lle sekä Shin Megami Tensei: Persona 3 Portable PlayStation Portablelle. Persona 3 FES sisältää lisäjuonen nimeltä The Answer sekä lisäyksiä alkuperäiseen juoneen. Persona 3 Portablessa pelaaja voi itse valita protagonistin sukupuolen, mikä vaikuttaa samalla myös pelin sivujuoniin.
Pelin päähenkilöistä suurin osa esiintyy myös taistelupeleissä Persona 4 Arena ja Persona 4 Arena Ultimax, rytmipelissä Persona 3: Dancing in Moonlight sekä spin-off -peleissä Persona Q: Shadow of the Labyrinth ja Persona Q2: New Cinema Labyrinth.
Pelistä on julkaistu myös 10 vuotta pelin tapahtumien jälkeen sijoittuva, mutta jatkumoon virallisesti kuulumaton, animaatiosarja Persona: Trinity Soul. Pelistä on tehty myös sen tapahtumiin sijoittuva neljäosainen anime-elokuvasarja Persona 3 The Movie.